આ દરમ્યાન કેરોલિન લેમ્બ નામની એક લોર્ડની અંત્યંત લાડકી દીકરીનું આગમન થાય છે. કેરોલિનની સગાઇ બાર વર્ષે વિલિયમ લેમ્બ સાથે થઇ ગઇ હતી.આ વિલિયમ લેમ્બ પણ કવિ હતો.. લેમ્બની કવિતાઓથી આકર્ષાઇને કેરોલિન વિલિયમના પ્રેમમાં પડી હતી અને એ પણ ફકત બાર વર્ષની ઉમરમાં. આ લગ્નથી કેરોલિનને ત્રણ સંતાનો થયા હતાં.લોર્ડની દીકરી હોવાને કારણે કેરોલિનનો સ્વભાવ જિદી હતો,પણ ભાવુકતા એનામાં છલોછલ ભરેલી હતી.આ સાલ હતી ઇ.સ. ૧૮૧૨.આ દરમ્યાન કેરોલિન બાયરનની કવિતાઓ વાંચે છે.બાયરનની કવિતાઓએ કેરોલિનના હ્રદયમાં ઊર્મિઓનો મહાસાગર છલકાવી દીધો.અંતે એક પરિણીત સ્ત્રી બાયરનને આકુળવ્યાકૂળ બની ગઇ.